title: Komission täytäntöönpanoasetus (EU) N:o 215/2014, annettu 7 päivänä maaliskuuta 2014 , Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täytäntöönpanosäännöistä ilmastonmuutokseen liittyvien tavoitteiden tukimenetelmien, tuloskehyksen välitavoitteiden ja tavoitteiden määrittelyn sekä Euroopan rakenne- ja investointirahastojen tukitoimiluokkia koskevan nimikkeistön osalta

text:
               8.3.2014

               FI

               Euroopan unionin virallinen lehti

               L 69/65

      KOMISSION TÄYTÄNTÖÖNPANOASETUS (EU) N:o 215/2014,
   annettu 7 päivänä maaliskuuta 2014,
   Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täytäntöönpanosäännöistä ilmastonmuutokseen liittyvien tavoitteiden tukimenetelmien, tuloskehyksen välitavoitteiden ja tavoitteiden määrittelyn sekä Euroopan rakenne- ja investointirahastojen tukitoimiluokkia koskevan nimikkeistön osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 8 artiklan kolmannen kohdan, 22 artiklan 7 kohdan viidennen alakohdan ja 96 artiklan 2 kohdan toisen alakohdan,
   sekä katsoo seuraavaa:

               (1)

               Asetuksella (EU) N:o 1303/2013 vahvistetaan yhteiset säännökset Euroopan aluekehitysrahastolle (EAKR), Euroopan sosiaalirahastolle (ESR), koheesiorahastolle, Euroopan maaseudun kehittämisen maatalousrahastolle (maaseuturahasto) ja Euroopan meri- ja kalatalousrahastolle (EMKR), joilla tuetaan koheesiopolitiikkaa ja jotka toimivat nykyään yhteisen kehyksen puitteissa.

               (2)

               Tämän asetuksen säännökset ovat tiiviisti kytköksissä toisiinsa, koska niissä on kyse kunkin viiden Euroopan rakenne- ja investointirahaston (jäljempänä ’ERI-rahastot’) sääntöjen kohdista, jotka ovat yhteisiä vähintään kolmelle niistä, eli ilmastonmuutokseen liittyvien tavoitteiden tukimenetelmistä, tuloskehyksen välitavoitteiden ja tavoitteiden määrittelystä sekä Euroopan rakenne- ja investointirahastojen tukitoimiluokkia koskevasta nimikkeistöstä, ja koska ne kaikki vaikuttavat ohjelmien sisältöön. Jotta varmistettaisiin kyseisten säännösten, joiden pitäisi tulla voimaan samanaikaisesti ERI-rahastojen strategisen ohjelmatyön helpottamiseksi, yhdenmukaisuus sekä se, että kaikki unionin asukkaat tuntevat ne ja saavat ne käyttöönsä kootusti, on suotavaa sisällyttää nämä ERI-rahastojen ohjelmatyön kannalta olennaiset seikat, jotka on asetuksen (EU) N:o 1303/2013 mukaisesti vahvistettava täytäntöönpanosäädöksillä, yhteen ainoaan asetukseen.

               (3)

               Asetuksen (EU) N:o 1303/2013 8 artiklan kolmannen kohdan mukaisesti on tarpeen hyväksyä kaikille viidelle ERI-rahastolle yhteinen menetelmä ilmastomuutokseen liittyviä tavoitteita koskevan tukimäärän määrittelyyn. Menetelmässä ERI-rahastoista myönnettävää tukea pitäisi painottaa sen mukaan, miten hyvin sillä edistetään ilmastonmuutokseen sopeutumista ja sen vaikutusten hillitsemistä koskevia tavoitteita. Painotuksen pitäisi vaihdella sen mukaan, edistääkö tuki ilmastonmuutokseen liittyviä tavoitteita merkittävästi vai kohtalaisesti. Jos tuki ei edistä kyseisiä tavoitteita tai sen edistävä vaikutus on merkityksetön, pitäisi soveltaa nollapainotusta. Vakiopainotuksia pitäisi käyttää sen varmistamiseen, että ilmastonmuutokseen liittyvien menojen jäljittämiseen sovelletaan EU:n eri politiikkojen puitteissa yhdenmukaista lähestymistapaa. Menetelmässä olisi kuitenkin huomioitava kunkin ERI-rahaston tukitoimien väliset erot. Asetuksen (EU) N:o 1303/2013 mukaisesti EAKR:n, ESR:n ja koheesiorahaston tapauksessa painotus pitäisi liittää komission hyväksymässä nimikkeistössä määriteltyihin tukitoimiluokkiin. Maaseuturahaston tapauksessa painotus pitäisi liittää Euroopan parlamentin ja neuvoston asetuksessa (EU) N:o 1305/2013 (2) vahvistettuihin painopistealueisiin ja EMKR:n tapauksessa toimenpiteisiin, jotka vahvistetaan myöhemmin annettavassa meri- ja kalastuspolitiikan rahoituksen ehtoja vuosina 2014–2020 koskevassa unionin säädöksessä.

               (4)

               Asetuksen (EU) N:o 1303/2013 22 artiklan 7 kohdan viidennen alakohdan mukaan on myös tarpeen vahvistaa yksityiskohtaiset järjestelyt tuloskehyksen välitavoitteiden ja tavoitteiden määrittelemiseksi kullekin ERI-rahastoista tuettaviin ohjelmiin sisältyvälle prioriteetille sekä kyseisten välitavoitteiden ja tavoitteiden toteutumisen arvioimiseksi.

               (5)

               Sen todentaminen, täyttävätkö välitavoitteet ja tavoitteet asetuksen (EU) N:o 1303/2013 liitteessä II asetetut ehdot, edellyttää tarkoitukseen käytettyjen tietojen ja tuloskehyksen perustamiseen sovellettavan, menetelmiä koskevan lähestymistavan tallentamista. Vaikka näiden tietojen ohjelmiin sisällyttämisen pitäisi olla vapaaehtoista, kyseisten tietojen pitäisi olla sekä jäsenvaltion että komission käytettävissä tukemassa asetuksen (EU) N:o 1303/2013 liitteen II mukaisen tuloskehyksen laatimista.

               (6)

               Tuloskehyksen välitavoitteiden toteutuminen on ennakkoedellytys suoritusvarauksen lopulliselle kohdentamiselle, kun taas vakava toteutumatta jääminen voi johtaa välimaksujen keskeyttämiseen. Sen vuoksi on tärkeää vahvistaa yksityiskohtaiset järjestelyt välitavoitteiden asettamiseksi ja sen määrittelemiseksi, mikä tarkkaan ottaen katsotaan niiden toteutumiseksi.

               (7)

               Koska tavoitteiden saavuttaminen ohjelmakauden loppuun mennessä on tärkeä ERI-rahastojen onnistumismittari ja vakava epäonnistuminen niiden saavuttamisessa voi olla peruste rahoitusoikaisun tekemiselle, on tärkeää määritellä selkeästi tavoitteiden asettamisjärjestelyt ja selventää, mitä tavoitteiden saavuttamisella tai vakavalla epäonnistumisella niiden saavuttamisessa tarkalleen tarkoitetaan.

               (8)

               On tarpeen vahvistaa täytäntöönpanon avainkohtien ominaispiirteet, jotta voidaan arvioida prioriteetin mukaisten toimien täytäntöönpanon edistymistä.

               (9)

               Jotta voidaan varmistaa, että tuloskehyksessä otetaan riittävällä tavalla huomioon kunkin rahaston, tai nuorisotyöllisyysaloitteen, päämäärät ja tavoitellut tulokset ja tarvittaessa alueluokka, on tarpeen vahvistaa erityissäännökset tuloskehyksen rakenteesta sekä välitavoitteiden ja tavoitteiden toteutumisen arvioinnista tapauksissa, joissa prioriteetti kattaa useamman kuin yhden rahaston tai alueluokan. Koska ainoastaan ESR:stä ja EAKR:stä myönnetään määrärahoja alueluokittain, viimeksi mainittua ei pitäisi huomioida tuloskehystä koheesiorahastolle, maaseuturahastolle ja EMKR:lle laadittaessa.

               (10)

               Asetuksen (EU) N:o 1303/2013 96 artiklan 2 kohdan toisen alakohdan mukaan on tarpeen määritellä EAKR:lle, ESR:lle ja koheesiorahastolle yhteiset tukitoimiluokat, jotta jäsenvaltiot voivat toimittaa komissiolle yhdenmukaisia tietoja kyseisten rahastojen suunnitellusta käytöstä, rahastojen luokkakohtaisista kumulatiivisista määrärahoista ja menoista sekä toimien määrästä ohjelman koko soveltamiskauden ajan. Näin toimitaan, jotta komissio voi tiedottaa muille EU:n toimielimille ja unionin kansalaisille rahastojen käytöstä tarkoituksenmukaisella tavalla. Tukitoimien luokkia voidaan soveltaa eri temaattisten tavoitteiden mukaiseen tukeen lukuun ottamatta luokkia, jotka vastaavat suoraan asetuksessa (EU) N:o 1303/2013 ja rahastokohtaisissa asetuksissa vahvistettuja temaattisia tavoitteita tai investointiprioriteetteja.

               (11)

               Tässä asetuksessa säädettyjen toimenpiteiden ripeän soveltamisen varmistamiseksi asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               (12)

               Tässä asetuksessa säädetyt toimenpiteet ovat asetuksen (EU) N:o 1303/2013 150 artiklan 3 kohdan toisen alakohdan mukaisia, koska samaisen asetuksen 150 artiklan 1 kohdalla perustettu Euroopan rakenne- ja investointirahastojen yhteensovittamisesta vastaava komitea on antanut niistä lausunnon,

         ON HYVÄKSYNYT TÄMÄN ASETUKSEN:
   I   LUKU

      MENETELMÄ ILMASTONMUUTOKSEEN LIITTYVILLE TAVOITTEILLE MYÖNNETTÄVÄN TUEN MÄÄRITTELYYN KUNKIN ERI-RAHASTON OSALTA

   (Asetuksen (EU) N:o 1303/2013 8 artiklan kolmannen kohdan mukainen valtuutus)
   1 artikla
   Menetelmä ilmastonmuutokseen liittyville tavoitteille EAKR:stä, ESR:stä ja koheesiorahastosta myönnettävän tuen laskemiseen
   1.   Ilmastonmuutokseen liittyville tavoitteille EAKR:stä ja koheesiorahastosta myönnettävän tuen laskutapa on kaksivaiheinen:

               a)

               tämän asetuksen liitteessä I olevassa taulukossa 1 esitettyjä kertoimia sovelletaan tukitoimien alaa koskevien koodien osalta ilmoitettuihin rahoitustietoihin koodeittain;

               b)

               rahoitustiedot, joita koskevan tukitoimien alakoodin kerroin on nolla, painotetaan 40 prosentin kertoimella sen mukaan, miten hyvin ne edistävät ilmastonmuutokseen liittyviä tavoitteita, kun tiedot on ilmoitettu tämän asetuksen liitteessä I olevaan temaattisia tavoitteita koskevaan taulukkoon 5 sisältyvien koodien 04 ja 05 osalta.

         2.   Tämän asetuksen liitteessä I olevan taulukon 1 perusteella sovellettavia ilmastonmuutoskertoimia sovelletaan myös vastaaviin Euroopan parlamentin ja neuvoston asetuksen (EU) N:o 1299/2013 (3) 8 artiklan 2 kohdan toisen alakohdan nojalla vahvistettuihin Euroopan alueellinen yhteistyö -tavoitteen mukaisiin luokkiin.
   3.   Ilmastonmuutokseen liittyviin tavoitteisiin ESR:stä myönnettävä tuki lasketaan erittelemällä koodin 01 (”Vähähiiliseen ja resurssitehokkaaseen talouteen siirtymisen tukeminen”) osalta ilmoitetut rahoitustiedot tämän asetuksen liitteessä I olevassa taulukossa 6 (”ESR:n toissijaisia aihepiirejä koskevat koodit”) esitetyn mukaisesti.
   2 artikla
   Menetelmä ilmastonmuutokseen liittyville tavoitteille maaseuturahastosta myönnettävän tuen laskemiseen
   1.   Maaseuturahastosta ilmastonmuutokseen liittyviin tavoitteisiin kussakin ohjelmassa myönnettävä, asetuksen (EU) N:o 1303/2013 27 artiklan 6 kohdassa tarkoitettu tuen alustava määrä lasketaan soveltamalla tämän asetuksen liitteessä II esitettyjä kertoimia asetuksen (EU) N:o 1305/2013 8 artiklan 1 kohdan h alakohdassa tarkoitetussa rahoitussuunnitelmassa ilmoitettuihin suunniteltuihin menoihin asetuksen (EU) N:o 1305/2013 5 artiklan 3 kohdan b alakohdassa, 4 ja 5 kohdassa ja 6 kohdan b alakohdassa tarkoitettujen prioriteettien ja painopistealueiden osalta.
   2.   Edellä 1 kohdassa tarkoitettuja kertoimia sovelletaan asetuksen (EU) N:o 1305/2013 75 artiklan 2 kohdassa tarkoitettuihin menotietoihin, kun vuotuisessa täytäntöönpanokertomuksessa ilmoitetaan ilmastonmuutokseen liittyviin tavoitteisiin käytetystä tuesta asetuksen (EU) N:o 1303/2013 50 artiklan 4 ja 5 kohdan mukaisesti.
   3 artikla
   Menetelmä ilmastonmuutokseen liittyville tavoitteille EMKR:stä myönnettävän tuen laskemiseen
   1.   EMKR:n osuus ilmastomuutokseen liittyvien tavoitteiden edistämisessä lasketaan liittämällä kerroin kuhunkin EMKR:stä tuettavaan keskeiseen toimenpiteeseen ottaen huomioon kunkin toimenpiteen merkitys ilmastonmuutoksen kannalta.
   EMKR:n tuki ilmastonmuutokseen liittyville tavoitteille lasketaan seuraavien tietojen perusteella:

               a)

               EMKR:stä ilmastonmuutokseen liittyviin tavoitteisiin myönnettävän tuen alustava määrä kussakin asetuksen (EU) N:o 1303/2013 27 artiklan 6 kohdassa tarkoitetussa ohjelmassa;

               b)

               EMKR:stä tuettaville keskeisille toimenpiteille tämän asetuksen liitteessä III vahvistetut kertoimet;

               c)

               jäsenvaltioiden vuotuisissa täytäntöönpanokertomuksissa ilmoittamat määrärahat ja menot toimenpiteittäin asetuksen (EU) N:o 1303/2013 50 artiklan 4 ja 5 kohdan mukaisesti;

               d)

               jäsenvaltioiden toimittamat tiedot rahoituksen kohteiksi meri- ja kalastuspolitiikan rahoituksen ehdoista vuosina 2014–2020 myöhemmin annettavan asetuksen, jäljempänä ’EMKR-asetus’, nojalla valituista toimista.

         2.   Jäsenvaltio voi toimenpideohjelmassaan ehdottaa, että tämän asetuksen liitteessä III nollakertoimella painotettuun toimenpiteeseen sovelletaan 40 prosentin kerrointa, jos jäsenvaltio voi osoittaa kyseisen toimenpiteen merkityksen ilmastonmuutokseen sopeutumisen tai sen vaikutusten hillitsemisen kannalta.
   II   LUKU

      TULOSKEHYKSEN VÄLITAVOITTEIDEN JA TAVOITTEIDEN MÄÄRITTELY JA NIIDEN TOTEUTUMISEN ARVIOINTI

   (Asetuksen (EU) N:o 1303/2013 22 artiklan 7 kohdan viidennen alakohdan mukainen valtuutus)
   4 artikla
   Ohjelmien laatijoiden tallentamat tiedot
   1.   Ohjelmien laatijoiden on tallennettava tiedot tuloskehyksen indikaattoreiden valintaan sovelletuista menetelmistä ja perusteista sen varmistamiseksi, että vastaavat välitavoitteet ja tavoitteet täyttävät asetuksen (EU) N:o 1303/2013 liitteessä II olevassa 3 kohdassa asetetut ehdot kaikkien ERI-rahastoista tuettavien ohjelmien ja prioriteettien sekä Euroopan parlamentin ja neuvoston asetuksen (EU) N:o 1304/2013 (4) 16 artiklassa tarkoitetulle nuorisotyöllisyysaloitteelle kohdennetun erityismäärärahan osalta, asetuksen (EU) N:o 1303/2013 liitteessä II olevassa 1 kohdassa säädettyjä poikkeuksia lukuun ottamatta.
   2.   Ohjelman laatijoiden tallentamien tietojen ansiosta voidaan todentaa, että välitavoitteille ja tavoitteille asetuksen (EU) N:o 1303/2013 liitteessä II olevassa 3 kohdassa säädetyt edellytykset täyttyvät. Tällaisia tietoja ovat seuraavat:

               a)

               välitavoitteiden ja tavoitteiden arvon määrittämiseen käytettävät tiedot tai todisteet ja laskutapa, kuten tiedot yksikkökustannuksista, vertailuarvoista ja normaalista tai aiemmasta täytäntöönpanoasteesta, sekä asiantuntijalausunnot ja ennakkoarvioinnin päätelmät;

               b)

               tiedot niiden toimien rahoitusosuudesta, joita vastaavat tuotosindikaattorit ja täytäntöönpanon avainkohdat on vahvistettu tuloskehyksessä, sekä selitys siitä, miten osuus on laskettu;

               c)

               tiedot siitä, miten menetelmiä ja mekanismeja on käytetty kumppanuussopimuksessa esitetyn tuloskehyksen toiminnan johdonmukaisuuden varmistamiseen asetuksen (EU) N:o 1303/2013 15 artiklan 1 kohdan b alakohdan iv alakohdan mukaisesti;

               d)

               jos tuloskehys sisältää tulosindikaattoreita tai täytäntöönpanon avainkohtia, selvitys niiden valinnasta.

         3.   Ohjelmien laatijoiden tallentamat tiedot tuloskehyksen indikaattoreiden valintaan ja vastaavien välitavoitteiden ja tavoitteiden asettamiseen sovelletuista menetelmistä ja perusteista on pyynnöstä toimitettava komissiolle.
   4.   Tämän artiklan 1–3 kohdassa esitettyjä vaatimuksia sovelletaan myös välitavoitteiden ja tavoitteiden tarkistamiseen asetuksen (EU) N:o 1303/2013 30 artiklan mukaisesti.
   5 artikla
   Välitavoitteiden ja tavoitteiden asettaminen
   1.   Välitavoitteet ja tavoitteet asetetaan prioriteetin tasolla 7 artiklassa tarkoitettuja tapauksia lukuun ottamatta. Tuloskehyksessä vahvistettujen tuotosindikaattoreiden ja täytäntöönpanon avainkohtien osuuden prioriteetin määrärahoista on oltava yli 50 prosenttia. Kyseisen määrän vahvistamiseksi indikaattorille tai täytäntöönpanon avainkohdalle osoitettu määräraha lasketaan vain kerran.
   2.   Taloudellista indikaattoria koskeva välitavoite ja tavoite viittaa kaikissa ERI-rahastoissa maaseuturahastoa lukuun ottamatta tukikelpoisten menojen kokonaismäärään, joka on viety todentamisviranomaisen kirjanpitojärjestelmään ja jonka kyseinen viranomainen on todentanut asetuksen (EU) N:o 1303/2013 126 artiklan c alakohdan mukaisesti.
   Maaseuturahastossa ne viittaavat toteutuneisiin julkisiin kokonaismenoihin, jotka on viety yhteiseen seuranta- ja arviointijärjestelmään.
   3.   Tuotosindikaattoria koskeva välitavoite ja tavoite viittaa kaikissa ERI-rahastoissa ESR:ää ja maaseuturahastoa lukuun ottamatta toimiin, joissa kaikki tuotoksiin johtavat toimenpiteet on toteutettu täysimääräisesti mutta joihin liittyviä kaikkia maksuja ei ole välttämättä suoritettu.
   ESR:n osalta ja maaseuturahaston tapauksessa asetuksen (EU) N:o 1305/2013 16 artiklan, 19 artiklan 1 kohdan c alakohdan, 21 artiklan 1 kohdan a ja b alakohdan, 27–31 artiklan sekä 33 ja 34 artiklan mukaisten toimenpiteiden osalta ne voivat liittyä myös saavutettuun arvoon toimissa, jotka on aloitettu mutta joiden tuotoksiin johtavista toimenpiteistä osa on vielä käynnissä.
   Maaseuturahaston muiden toimenpiteiden osalta ne viittaavat asetuksen (EU) N:o 1303/2013 2 artiklan 14 kohdassa tarkoitettuun päätökseen saatuun toimeen.
   4.   Täytäntöönpanon avainkohta on tärkeä vaihe sellaisten prioriteetin mukaisten toimien toteutuksessa, joiden päätökseen saaminen on todennettavissa ja voidaan ilmaista numerolla tai prosenttimäärällä. Tämän asetuksen 6 ja 7 artiklaa sovellettaessa täytäntöönpanon avainkohtia kohdellaan indikaattoreina.
   5.   Tulosindikaattoria käytetään vain tarvittaessa, ja se liittyy kiinteästi toimintapoliittisiin tukitoimiin.
   6.   Jos tämän asetuksen 4 artiklan 2 kohdassa tarkoitettujen tietojen on todettu perustuvan vääriin oletuksiin, mistä syystä tavoitteet tai välitavoitteet on ali- tai yliarvioitu, tapaus voidaan katsoa asetuksen (EU) N:o 1303/2013 liitteessä II olevassa 5 kohdassa tarkoitetuksi asianmukaisesti perustelluksi tapaukseksi.
   6 artikla
   Välitavoitteiden ja tavoitteiden toteutuminen
   1.   Välitavoitteiden ja tavoitteiden toteutumista arvioidaan ottamalla huomioon kaikki tuloskehyksen indikaattorit ja täytäntöönpanon avainkohdat, jotka on asetettu asetuksen (EU) N:o 1303/2013 2 artiklan 8 kohdassa tarkoitetun prioriteetin tasolla tämän asetuksen 7 artiklassa tarkoitettuja tapauksia lukuun ottamatta.
   2.   Prioriteetin välitavoitteiden tai tavoitteiden katsotaan toteutuneen, jos kaikissa asianomaisen tuloskehyksen indikaattoreissa on saavutettu vähintään 85 prosenttia välitavoitearvosta vuoden 2018 loppuun mennessä tai vähintään 85 prosenttia tavoitearvosta vuoden 2023 loppuun mennessä. Jos tuloskehys sisältään vähintään kolme indikaattoria, prioriteetin välitavoitteiden tai tavoitteiden voidaan poikkeuksellisesti katsoa toteutuneen, jos kaikissa indikaattoreissa on yhtä lukuun ottamatta saavutettu 85 prosenttia niiden välitavoitearvoista vuoden 2018 loppuun mennessä tai 85 prosenttia niiden tavoitearvoista vuoden 2023 loppuun mennessä. Indikaattorissa, jonka välitavoite- tai tavoitearvosta ei saavuteta 85:tä prosenttia, on saavutettava vähintään 75 prosenttia sen välitavoite- tai tavoitearvosta.
   3.   Sellaisen prioriteetin osalta, jonka tuloskehys sisältää enintään kaksi indikaattoria, katsotaan, että välitavoitteiden saavuttamisessa on epäonnistuttu vakavasti, jos kummassakaan indikaattorissa ei vuoden 2018 loppuun mennessä ole saavutettu vähintään 65 prosenttia välitavoitearvosta. Tavoitteiden saavuttamisessa katsotaan epäonnistutun vakavasti, jos kummassakaan indikaattorissa ei vuoden 2023 loppuun mennessä ole saavutettu vähintään 65 prosenttia tavoitearvosta.
   4.   Sellaisen prioriteetin osalta, jonka tuloskehys sisältää enemmän kuin kaksi indikaattoria, katsotaan, että välitavoitteiden saavuttamisessa on epäonnistuttu vakavasti, jos vähintään kahdessa indikaattorissa ei vuoden 2018 loppuun mennessä ole saavutettu vähintään 65 prosenttia välitavoitearvosta. Tavoitteiden saavuttamisessa katsotaan epäonnistutun vakavasti, jos vähintään kahdessa indikaattorissa ei vuoden 2023 loppuun mennessä ole saavutettu vähintään 65 prosenttia tavoitearvosta.
   7 artikla
   Asetuksen (EU) N:o 1303/2013 96 artiklan 1 kohdan a ja b alakohdassa tarkoitettujen toimintalinjojen ja nuorisotyöllisyysaloitteen integroivien toimintalinjojen tuloskehys
   1.   Tuloskehykseen valitut indikaattorit ja täytäntöönpanon avainkohdat samoin kuin niiden välitavoitteet, tavoitteet ja toteutumisaste esitetään rahastoittain ja EAKR:n ja ESR:n osalta alueluokittain.
   2.   Tämän asetuksen 4 artiklan 2 kohdassa tarkoitetut tiedot esitetään rahastoittain ja soveltuvin osin alueluokittain.
   3.   Prioriteetille asetettujen välitavoitteiden ja tavoitteiden toteutumista arvioidaan erikseen kunkin rahaston ja kunkin alueluokan osalta ottaen huomioon indikaattorit sekä niiden välitavoitteet, tavoitteet ja toteutumisasteen, jotka esitetään rahastoittain ja alueluokittain. Tuloskehyksessä vahvistettujen tuotosindikaattoreiden ja täytäntöönpanon avainkohtien osuuden rahaston ja soveltuvin osin alueluokan määrärahoista on oltava yli 50 prosenttia. Kyseisen määrän vahvistamiseksi indikaattorille tai täytäntöönpanon avainkohdalle osoitettu määräraha lasketaan vain kerran.
   4.   Jos nuorisotyöllisyysaloitteen määrärahat ohjelmoidaan asetuksen (EU) N:o 1304/2013 18 artiklan c alakohdan mukaisesti toimintalinjan osana, aloitteelle vahvistetaan erillinen tuloskehys ja aloitteen välitavoitteiden toteutumista arvioidaan toimintalinjan toisesta osasta erillään.
   III   LUKU

      INVESTOINNIT KASVUUN JA TYÖPAIKKOIHIN -TAVOITTEEN MUKAISTEN EAKR:N, ESR:N JA KOHEESIORAHASTON TUKITOIMIEN LUOKKIA KOSKEVA NIMIKKEISTÖ

   8 artikla
   EAKR:n, ESR:n ja koheesiorahaston tukitoimiluokat

      (Asetuksen (EU) N:o 1303/2013 96 artiklan 2 kohdan toisen alakohdan mukainen valtuutus)

   1.   Asetuksen (EU) N:o 1303/2013 96 artiklan 2 kohdan toisessa alakohdassa tarkoitettu tukitoimiluokkien nimikkeistö esitetään tämän asetuksen liitteessä I olevissa taulukoissa 1–8. Taulukkojen koodeja sovelletaan EAKR:ään Investoinnit kasvuun ja työpaikkoihin -tavoitteen osalta, koheesiorahastoon, ESR:ään ja nuorisotyöllisyysaloitteeseen tämän artiklan 2 ja 3 kohdassa esitetyllä tavalla.
   2.   Tämän asetuksen liitteessä I olevan taulukon 1 koodeja 001–101 sovelletaan ainoastaan EAKR:ään ja koheesiorahastoon.
   Tämän asetuksen liitteessä I olevan taulukon 1 koodeja 102–120 sovelletaan ainoastaan ESR:ään.
   Nuorisotyöllisyysaloitteeseen sovelletaan ainoastaan tämän asetuksen liitteessä I olevan taulukon 1 koodia 103.
   Tämän asetuksen liitteessä I olevan taulukon 1 koodeja 121–123 sovelletaan EAKR:ään, koheesiorahastoon ja ESR:ään.
   3.   Tämän asetuksen liitteessä I olevien taulukoiden 2–4, 7 ja 8 koodeja sovelletaan EAKR:ään, ESR:ään, nuorisotyöllisyysaloitteeseen ja koheesiorahastoon.
   Tämän asetuksen liitteessä I olevan taulukon 5 koodeja sovelletaan ainoastaan EAKR:ään ja koheesiorahastoon.
   Tämän asetuksen liitteessä I olevan taulukon 6 koodeja sovelletaan ainoastaan ESR:ään ja nuorisotyöllisyysaloitteeseen.
   IV   LUKU

      LOPPUSÄÄNNÖKSET

   9 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Tämän asetuksen 3 artiklaa ja liitettä III sovelletaan EMKR-asetuksen voimaantulosta alkaen.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 347, 20.12.2013, s. 320.

      (2)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).

      (3)  Euroopan parlamentin ja neuvoston asetus (EU) N:o 1299/2013, annettu 17 päivänä joulukuuta 2013, Euroopan alueellinen yhteistyö -tavoitteen tukemista Euroopan aluekehitysrahastosta koskevista erityissäännöksistä (EUVL L 347, 20.12.2013, s. 259).

      (4)  Euroopan parlamentin ja neuvoston asetus (EU) N:o 1304/2013, annettu 17 päivänä joulukuuta 2013, Euroopan sosiaalirahastosta ja neuvoston asetuksen (EY) N:o 181/2006 kumoamisesta (EUVL L 347, 20.12.2013, s. 470).

      LIITE I

         Rahastoista
          (1)
         Investoinnit kasvuun ja työpaikkoihin –tavoitteen puitteissa ja nuorisotyöllisyysaloitteesta toteutettavien tukitoimien otsikot ja koodit

      TAULUKKO 1:   TUKITOIMIEN ALAKOODIT

                              1.

                              TUKITOIMEN ALA

                  Ilmastonmuutokseen liittyviin tavoitteisiin myönnettävän tuen laskukerroin

                  I   Tuotannolliset investoinnit:

                              001

                              Yleiset tuotannolliset investoinnit pieniin ja keskisuuriin yrityksiin (pk-yritykset)

                  0 %

                              002

                              Tutkimus- ja innovointiprosessit suurissa yrityksissä

                  0 %

                              003

                              Vähähiiliseen talouteen liittyvät tuotannolliset investoinnit suurissa yrityksissä

                  40 %

                              004

                              Tuotannolliset investoinnit suurten yritysten ja pk-yritysten väliseen yhteistyöhön, jolla kehitetään tieto- ja viestintätekniikan tuotteita ja palveluja sekä verkkokauppaa ja lisätään tieto- ja viestintätekniikan kysyntää

                  0 %

                  II   Peruspalveluja tarjoava infrastruktuuri ja siihen liittyvät investoinnit:

                     Energiainfrastruktuuri

                              005

                              Sähkö (varastointi ja siirto)

                  0 %

                              006

                              Sähkö (varastointi ja siirto, TEN-E)

                  0 %

                              007

                              Maakaasu

                  0 %

                              008

                              Maakaasu (TEN-E)

                  0 %

                              009

                              Uusiutuva energia: tuuli

                  100 %

                              010

                              Uusiutuva energia: aurinkovoima

                  100 %

                              011

                              Uusiutuva energia: biomassa

                  100 %

                              012

                              Muut uusiutuvat energialähteet (myös vesivoima sekä maalämpö- ja merienergia) ja niiden integrointi (myös varastointi sekä kaasuun ja uusiutuvaan vetyyn perustuvien infrastruktuurien käyttövoima)

                  100 %

                              013

                              Julkisen infrastruktuurin energiatehokkuutta parantava peruskorjaus, esittelyhankkeet ja tukitoimenpiteet

                  100 %

                              014

                              Asuntokannan energiatehokkuutta parantava peruskorjaus, esittelyhankkeet ja tukitoimenpiteet

                  100 %

                              015

                              Keski- tai pienjännitteiset älykkäät energianjakelujärjestelmät (myös älykkäät verkot ja tieto- ja viestintätekniset järjestelmät)

                  100 %

                              016

                              Korkeahyötysuhteinen yhteistuotanto ja kaukolämmitys

                  100 %

                     Ympäristöinfrastruktuuri

                              017

                              Kotitalouksien jätehuolto (myös jätteiden vähentäminen, lajittelu ja kierrätystoimet)

                  0 %

                              018

                              Kotitalouksien jätehuolto (myös jätteiden mekaanis-biologinen käsittely, lämpökäsittely, poltto ja kaatopaikalle vienti)

                  0 %

                              019

                              Yritysten, teollisuuden ja vaarallisten jätteiden jätehuolto

                  0 %

                              020

                              Ihmisten käyttöön tarkoitetun veden tarjonta (otto-, käsittely-, varastointi- ja jakeluinfrastruktuuri)

                  0 %

                              021

                              Vesihuolto ja juomaveden suojelu (myös valuma-alueiden hoito, veden hankinta, erityistoimenpiteet ilmastonmuutokseen sopeutumiseksi, mittaus vesipiirin ja yksittäisen kuluttajan tasolla, laskutusjärjestelmät ja vuotojen vähentäminen)

                  40 %

                              022

                              Jäteveden käsittely

                  0 %

                              023

                              Muut kasvihuonekaasupäästöjen vähentämiseen ja/tai välttämiseen tarkoitetut ympäristötoimet (myös metaanikaasun käsittely ja varastointi ja kompostointi)

                  100 %

                     Liikenneinfrastruktuuri

                              024

                              Rautatiet (TEN-T-runkoverkko)

                  40 %

                              025

                              Rautatiet (kattava TEN-T-verkko)

                  40 %

                              026

                              Muut rautatiet

                  40 %

                              027

                              Rautatiekalusto

                  40 %

                              028

                              TEN-T-moottori- ja maantiet – runkoverkko (uudet)

                  0 %

                              029

                              TEN-T-moottori- ja maantiet – kattava verkko (uudet)

                  0 %

                              030

                              Toissijaiset maantieyhteydet TEN-T-tieverkkoon ja -solmukohtiin (uudet)

                  0 %

                              031

                              Muut kansalliset ja alueelliset maantiet (uudet)

                  0 %

                              032

                              Paikalliset liittymätiet (uudet)

                  0 %

                              033

                              Uudelleen rakennetut tai parannetut TEN-T-tiet

                  0 %

                              034

                              Muut uudelleen rakennetut tai parannetut tiet (moottoritiet sekä kansalliset, alueelliset ja paikalliset tiet)

                  0 %

                              035

                              Multimodaaliliikenne (TEN-T)

                  40 %

                              036

                              Multimodaaliliikenne

                  40 %

                              037

                              Lentoasemat (TEN-T) (2)

                  0 %

                              038

                              Muut lentoasemat (2)

                  0 %

                              039

                              Merisatamat (TEN-T)

                  40 %

                              040

                              Muut merisatamat

                  40 %

                              041

                              Sisävesiväylät ja -satamat (TEN-T)

                  40 %

                              042

                              Sisävesiväylät ja -satamat (alueelliset ja paikalliset)

                  40 %

                     Kestävä liikenne

                              043

                              Puhdas kaupunkiliikenneinfrastruktuuri ja sen edistäminen (myös laitteisto ja liikkuva kalusto)

                  40 %

                              044

                              Älykkäät liikennejärjestelmät (myös kysynnän hallinnan sekä tiemaksu- seuranta-, valvonta- ja tietojärjestelmien käyttöönotto)

                  40 %

                     Tieto- ja viestintätekninen infrastruktuuri

                              045

                              Tieto- ja viestintätekniikka: runko-/runkoliityntäverkko

                  0 %

                              046

                              Tieto- ja viestintätekniikka: Nopea laajakaistaverkko (käyttöoikeus/tilaajayhteys; >/= 30 Mbp/s)

                  0 %

                              047

                              Tieto- ja viestintätekniikka: Erittäin nopea laajakaistaverkko (käyttöoikeus/tilaajayhteys; >/= 100 Mbp/s)

                  0 %

                              048

                              Tieto- ja viestintätekniikka: Muuntyyppiset tieto- ja viestintätekniset infrastruktuurit / mittavat tietotekniset resurssit/laitteet (myös sähköinen infrastruktuuri, tietokeskukset ja tunnistimet; myös muuhun infrastruktuurin sisäänrakennetut, kuten tutkimuslaitokset, ympäristöinfrastruktuuri ja sosiaalinen infrastruktuuri)

                  0 %

                  III   Sosiaali-, terveydenhuolto- ja koulutusalan infrastruktuuri ja siihen liittyvät investoinnit:

                              049

                              Korkea-asteen koulutuksen infrastruktuuri

                  0 %

                              050

                              Ammatti- ja aikuiskoulutuksen infrastruktuuri

                  0 %

                              051

                              Kouluopetuksen infrastruktuuri (alempi ja ylempi perusasteen koulutus)

                  0 %

                              052

                              Varhaiskasvatuksen infrastruktuuri

                  0 %

                              053

                              Terveydenhuollon infrastruktuuri

                  0 %

                              054

                              Asumisinfrastruktuuri

                  0 %

                              055

                              Muu alueellista ja paikallista kehitystä edistävä sosiaalialan infrastruktuuri

                  0 %

                  IV   Omien mahdollisuuksien kehittäminen:

                     Tutkimus, kehitys ja innovointi

                              056

                              Investoinnit pk-yritysten infrastruktuuriin, valmiuksiin ja laitteisiin, jotka ovat suorassa yhteydessä tutkimukseen ja innovointiin

                  0 %

                              057

                              Investoinnit suurten yritysten infrastruktuuriin, valmiuksiin ja laitteisiin, jotka ovat suorassa yhteydessä tutkimukseen ja innovointiin

                  0 %

                              058

                              Tutkimus- ja innovointi-infrastruktuuri (julkinen)

                  0 %

                              059

                              Tutkimus- ja innovointi-infrastruktuuri (yksityinen, myös tiedepuistot)

                  0 %

                              060

                              Tutkimus ja innovointi julkisissa tutkimus- ja osaamiskeskuksissa, myös verkottuminen

                  0 %

                              061

                              Tutkimus ja innovointi yksityisissä tutkimuskeskuksissa, myös verkottuminen

                  0 %

                              062

                              Pääasiassa pk-yrityksiä hyödyttävät teknologian siirto sekä korkeakoulujen ja yritysten välinen yhteistyö

                  0 %

                              063

                              Pääasiassa pk-yrityksiä hyödyttävät klusterituki ja yritysverkostot

                  0 %

                              064

                              Tutkimus- ja innovointiprosessit pk-yrityksissä (myös seteliohjelmat sekä prosesseihin, suunnitteluun, palveluihin ja sosiaalialaan liittyvät innovaatiot)

                  0 %

                              065

                              Tutkimus- ja innovointi-infrastruktuuri, prosessit, teknologian siirto ja yhteistyö yrityksissä, jotka keskittyvät vähähiiliseen talouteen ja kykyyn selviytyä ilmastonmuutoksesta

                  100 %

                     Yritystoiminnan kehittäminen

                              066

                              Pitkälle kehitetyt tukipalvelut pk-yrityksille ja niiden ryhmittymille (myös johtamis-, markkinointi- ja suunnittelupalvelut)

                  0 %

                              067

                              Pk-yritysten kehittäminen, tuki yrittäjyydelle ja yrityshautomoille (myös tuki spin-off- ja spin-out-yrityksille)

                  0 %

                              068

                              Energiatehokkuus ja esittelyhankkeet pk-yrityksissä ja tukitoimenpiteet

                  100 %

                              069

                              Tuki pk-yritysten ympäristöystävällisille tuotantoprosesseille ja resurssitehokkuudelle

                  40 %

                              070

                              Energiatehokkuuden edistäminen suurissa yrityksissä

                  100 %

                              071

                              Vähähiilistä taloutta ja kykyä selviytyä ilmastonmuutoksesta edistävien palvelujen tarjoamiseen erikoistuneiden yritysten kehittäminen ja edistäminen (myös tuki tällaisille palveluille)

                  100 %

                              072

                              Pk-yritysten liiketoimintainfrastruktuuri (myös teollisuusalueet)

                  0 %

                              073

                              Tuki sosiaalisille yrityksille (pk-yritykset)

                  0 %

                              074

                              Kaupalliseen matkailuun liittyvän omaisuuden kehittäminen ja edistäminen pk-yrityksissä

                  0 %

                              075

                              Kaupalliseen matkailuun liittyvien palveluiden kehittäminen ja edistäminen pk-yrityksissä tai niitä varten

                  0 %

                              076

                              Kulttuuriomaisuuden ja luovan omaisuuden kehittäminen ja edistäminen pk-yrityksissä

                  0 %

                              077

                              Kulttuuripalveluiden ja luovien palvelujen kehittäminen ja edistäminen pk-yrityksissä tai niitä varten

                  0 %

                     Tieto- ja viestintätekniikka — kysynnän edistäminen, sovellukset ja palvelut

                              078

                              Sähköisen hallinnon palvelut ja sovellukset (myös sähköiset hankinnat, julkishallinnon uudistamista tukevat tieto- ja viestintätekniset toimenpiteet, tietoverkkoturvallisuus, luottamusta ja yksityisyyttä tukevat toimenpiteet sekä sähköinen oikeudenkäyttö ja demokratia)

                  0 %

                              079

                              Julkisen sektorin tietojen saatavuus (myös avoin data, sähköiset kulttuuripalvelut, digitaalikirjastot, digitaalinen sisältö ja sähköiset matkailupalvelut)

                  0 %

                              080

                              Digitaaliseen osallisuuteen, esteettömään tietoyhteiskuntaan ja verkko-opiskeluun liittyvät palvelut ja sovellukset, digitaalinen lukutaito

                  0 %

                              081

                              Tieto- ja viestintätekniset sovellukset, joilla ratkotaan aktiivisen ikääntymisen terveyshaasteita, sekä sähköisen terveydenhuollon palvelut ja sovellukset (myös sähköiset hoivapalvelut ja tietotekniikka-avusteinen asuminen)

                  0 %

                              082

                              Tieto- ja viestintätekniset palvelut ja sovellukset pk-yrityksille (myös verkkokauppa ja -liiketoiminta, verkottuneet liiketoimintaprosessit, elävät laboratoriot, verkkoyrittäjät ja tieto- ja viestintätekniikan start-up-yritykset)

                  0 %

                     Ympäristö

                              083

                              Ilmanlaatua koskevat toimenpiteet

                  40 %

                              084

                              Ympäristön pilaantumisen ehkäisemisen ja vähentämisen yhtenäistäminen (IPPC)

                  40 %

                              085

                              Biologisen monimuotoisuuden suojelu ja lisääminen, luonnonsuojelu ja vihreä infrastruktuuri

                  40 %

                              086

                              Natura 2000 -alueiden suojelu, ennallistaminen ja kestävä käyttö

                  40 %

                              087

                              Ilmastonmuutokseen sopeutumista koskevat toimenpiteet sekä ilmastoriskien, esim. eroosion, tulipalojen, tulvien, myrskyjen ja kuivuuden, ehkäisy ja hallinta, myös tietoisuuden lisääminen, pelastuspalvelu sekä katastrofien hallintajärjestelmät ja -infrastruktuurit

                  100 %

                              088

                              Ilmastoon liittymättömien luonnonriskien (esim. maanjäristys) ja ihmisen toimintaan liittyvien riskien (esim. teknisen vian aiheuttama onnettomuus) ehkäisy ja hallinta, myös tietoisuuden lisääminen, pelastuspalvelu sekä katastrofien hallintajärjestelmät ja -infrastruktuurit

                  0 %

                              089

                              Teollisuusalueiden ja saastuneiden maa-alueiden ennallistaminen

                  0 %

                              090

                              Pyöräily- ja kävelyreitit

                  100 %

                              091

                              Luonnonvaraisten alueiden matkailumahdollisuuksien kehittäminen ja edistäminen

                  0 %

                              092

                              Matkailuun liittyvän julkisen omaisuuden suojelu, kehittäminen ja edistäminen

                  0 %

                              093

                              Julkisten matkailupalvelujen suojelu, kehittäminen ja edistäminen

                  0 %

                              094

                              Julkisen kulttuuri- ja kulttuuriperintöomaisuuden suojelu, kehittäminen ja edistäminen

                  0 %

                              095

                              Julkisten kulttuuri- ja kulttuuriperintöpalvelujen kehittäminen ja edistäminen

                  0 %

                     Muut

                              096

                              Julkishallintojen institutionaaliset valmiudet ja julkiset palvelut, jotka liittyvät EAKR:n täytäntöönpanoon tai institutionaalisia valmiuksia koskevia ESR:n aloitteita tukeviin toimiin

                  0 %

                              097

                              Yhteisön vastuulla olevat paikalliskehitysaloitteet kaupungeissa ja maaseudulla

                  0 %

                              098

                              Syrjäisimmät alueet: heikoista kulkuyhteyksistä ja alueellisesta pirstoutumisesta mahdollisesti aiheutuvien lisäkulujen korvaaminen

                  0 %

                              099

                              Syrjäisimmät alueet: erityiset toimet markkinoiden kokoon liittyvistä tekijöistä aiheutuvien lisäkulujen korvaamiseksi

                  0 %

                              100

                              Syrjäisimmät alueet: tuki ilmasto-olosuhteista ja pinnanmuodostukseen liittyvistä haittatekijöistä aiheutuvien lisäkulujen korvaamiseksi

                  40 %

                              101

                              Ristirahoitus EAKR:n puitteissa (tuki ESR:n tyyppisille toimille, jotka ovat tarpeen toimen EAKR-osuuden tyydyttävän täytäntöönpanon kannalta ja suoraan yhteydessä siihen)

                  0 %

                  V   Työllisyyden kestävyyden ja laadun parantaminen ja työvoiman liikkuvuuden tukeminen:

                              102

                              Työnhakijoiden ja työmarkkinoiden ulkopuolella olevien, mukaan lukien pitkäaikaistyöttömät ja kaukana työmarkkinoista olevat henkilöt, työllistyminen, myös paikallisten työllistymisaloitteiden ja työvoiman liikkuvuustuen avulla

                  0 %

                              103

                              Nuorten, varsinkin niiden nuorten, jotka eivät ole työelämässä eivätkä koulutuksessa, sekä syrjäytymisvaarassa olevien ja syrjäytyneisiin ryhmiin kuuluvien nuorten, kestävä työmarkkinoille integrointi, myös nuorisotakuun täytäntöönpanon avulla

                  0 %

                              104

                              Itsenäinen ammatinharjoittaminen, yrittäjyys ja yritysten, myös innovatiivisten mikro- ja pk-yritysten, perustaminen

                  0 %

                              105

                              Sukupuolten tasa-arvo kaikilla aloilla, myös työllistymisessä, urakehityksessä ja työ- ja yksityiselämän yhteensovittamisessa, ja samapalkkaisuuden edistäminen

                  0 %

                              106

                              Työntekijöiden, yritysten ja yrittäjien sopeutuminen muutoksiin

                  0 %

                              107

                              Aktiivisena ja terveenä ikääntyminen

                  0 %

                              108

                              Työmarkkinalaitosten, kuten julkisten ja yksityisten työvoimapalvelujen, nykyaikaistaminen ja työmarkkinoiden tarpeisiin paremmin vastaaminen, myös rajat ylittävää työvoiman liikkuvuutta lisäävillä toimilla, liikkuvuusohjelmilla sekä parantamalla laitosten ja asianomaisten sidosryhmien välistä yhteistyötä

                  0 %

                  VI   Sosiaalisen osallisuuden edistäminen sekä köyhyyden ja syrjinnän torjuminen:

                              109

                              Aktiivinen osallistaminen, myös yhtäläisten mahdollisuuksien ja aktiivisen osallistumisen edistämiseksi, ja työllistettävyyden parantaminen

                  0 %

                              110

                              Syrjäytyneiden yhteisöjen, kuten romanien, sosioekonominen integroituminen

                  0 %

                              111

                              Kaikenlaisen syrjinnän torjuminen ja yhtäläisten mahdollisuuksien edistäminen

                  0 %

                              112

                              Kohtuuhintaisten, kestävien ja korkealaatuisten palveluiden, myös terveydenhoitopalvelujen ja yleishyödyllisten sosiaalipalvelujen, saatavuuden parantaminen

                  0 %

                              113

                              Sosiaalisen yrittäjyyden ja sosiaalisten yritysten palvelukseen pääsyn tukeminen sekä talouden yhteisöllisyyden ja solidaarisuuden edistäminen työllistymisen helpottamiseksi

                  0 %

                              114

                              Yhteisön vastuulla olevat paikalliset kehittämisstrategiat

                  0 %

                  VII   Investoinnit yleissivistävään ja ammatilliseen koulutukseen osaamisen ja elinikäisen oppimisen tukemiseksi:

                              115

                              Koulupudokkuuden vähentäminen ja ehkäiseminen sekä korkealaatuiseen esiasteen ja alemman ja ylemmän perusasteen koulutukseen pääsyä koskevien yhtäläisten mahdollisuuksien edistäminen, mukaan lukien formaali, nonformaali ja informaali oppiminen keinona palata koulutuksen pariin

                  0 %

                              116

                              Korkea-asteen ja vastaavan koulutuksen laadun ja tehokkuuden parantaminen ja koulutukseen pääsyn helpottaminen keinoina lisätä varsinkin vähäosaisten ryhmien osallistumista ja tutkinnon suorittamista

                  0 %

                              117

                              Kaikille ikäryhmille yhtäläisten elinikäisen oppimisen mahdollisuuksien edistäminen formaaleissa, nonformaaleissa ja informaaleissa puitteissa työvoiman tietojen, taitojen ja pätevyyden kehittämiseksi sekä joustavien oppimisväylien edistäminen, myös ammatillisen ohjauksen ja hankitun pätevyyden validoinnin avulla

                  0 %

                              118

                              Koulutusjärjestelmien kehittäminen työmarkkinoiden näkökulmasta, koulutuksesta työelämään siirtymisen helpottaminen sekä ammattikoulutusjärjestelmien ja niiden laadun parantaminen, muun muassa osaamisen kysyntää ennakoivilla mekanismeilla, opintosuunnitelmia mukauttamalla sekä ottamalla käyttöön ja kehittämällä työperäisiä oppimisjärjestelmiä, teorian ja käytännön yhdistävä opetus ja oppisopimukset mukaan lukien

                  0 %

                  VIII   Viranomaisten ja sidosryhmien institutionaalisten valmiuksien parantaminen ja tehokas julkishallinto:

                              119

                              Investoinnit julkishallintojen ja julkisten palvelujen institutionaalisiin valmiuksiin ja tehokkuuteen kansallisella, alueellisella ja paikallisella tasolla uudistusten, paremman sääntelyn ja hyvän hallintotavan tukemiseksi

                  0 %

                              120

                              Kaikkien yleissivistävästä ja ammatillisesta koulutuksesta, elinikäisestä oppimisesta sekä työllisyys- ja sosiaalipolitiikasta vastaavien sidosryhmien valmiuksien kehittäminen, myös alakohtaisilla ja alueellisilla järjestelyillä, joilla tuetaan kansallisen, alueellisen ja paikallisen tason uudistuksia

                  0 %

                  IX   Tekninen apu:

                              121

                              Valmistelu, täytäntöönpano, seuranta ja tarkastus

                  0 %

                              122

                              Arviointi ja selvitykset

                  0 %

                              123

                              Tiedotus ja viestintä

                  0 %

      TAULUKKO 2:   RAHOITUSMUOTOJA KOSKEVAT KOODIT

                  2.   RAHOITUSMUOTO

                              01

                              Avustus, jota ei tarvitse maksaa takaisin

                              02

                              Takaisinmaksettava avustus

                              03

                              Rahoitusvälineistä osoitettava tuki: riskipääoma ja oma pääoma tai vastaava

                              04

                              Rahoitusvälineistä osoitettava tuki: laina tai vastaava

                              05

                              Rahoitusvälineistä osoitettava tuki: vakuus tai vastaava

                              06

                              Rahoitusvälineistä osoitettava tuki: korkotuki, vakuuspalkkiohyvitys, tekninen tuki tai vastaava

                              07

                              Palkinto

      TAULUKKO 3:   ALUETYYPPEJÄ KOSKEVAT KOODIT

                  3.   ALUETYYPPI

                              01

                              Suuret kaupunkialueet (tiheästi asutut, > 50 000 asukasta)

                              02

                              Pienemmät kaupunkialueet (keskitiheästi asutut, > 5 000 asukasta)

                              03

                              Maaseutualueet (harvaan asutut)

                              04

                              Makroalueellinen yhteistyöalue

                              05

                              Yhteistyö kansallisten tai alueellisten yhteistyöalueiden kesken maatasolla

                              06

                              ESR:n puitteissa tehtävä valtioiden välinen yhteistyö

                              07

                              Ei sovelleta

      TAULUKKO 4:   ALUEELLISIA TÄYTÄNTÖÖNPANOMEKANISMEJA KOSKEVAT KOODIT

                  4.   ALUEELLISET TÄYTÄNTÖÖNPANOMEKANISMIT

                              01

                              Alueelliset integroidut investoinnit – Kaupunkialueet

                              02

                              Muut integroidut lähestymistavat kestävään kaupunkikehitykseen

                              03

                              Alueelliset integroidut investoinnit – Muut

                              04

                              Muut integroidut lähestymistavat kestävään maaseutukehitykseen

                              05

                              Muut integroidut lähestymistavat kestävään kaupunki-/maaseutukehitykseen

                              06

                              Yhteisön vastuulla olevat paikalliset kehittämisaloitteet

                              07

                              Ei sovelleta

      TAULUKKO 5:   TEMAATTISIA TAVOITTEITA KOSKEVAT KOODIT

                  5.   TEMAATTISET TAVOITTEET (EAKR ja koheesiorahasto)

                              01

                              Tutkimuksen, teknologian kehittämisen ja innovoinnin vahvistaminen

                              02

                              Tieto- ja viestintätekniikan saatavuuden, käytön ja laadun parantaminen

                              03

                              Pk-yritysten kilpailukyvyn parantaminen

                              04

                              Vähähiiliseen talouteen siirtymisen tukeminen kaikilla aloilla

                              05

                              Ilmastonmuutokseen sopeutumisen, riskien ehkäisemisen ja riskinhallinnan edistäminen

                              06

                              Ympäristön säilyttäminen ja suojelu ja luonnonvarojen käytön tehostaminen

                              07

                              Kestävän liikenteen edistäminen ja pullonkaulojen poistaminen tärkeimmistä liikenneverkkoinfrastruktuureista

                              08

                              Työllisyyden kestävyyden ja laadun parantaminen ja työvoiman liikkuvuuden tukeminen

                              09

                              Sosiaalisen osallisuuden edistäminen sekä köyhyyden ja syrjinnän torjunta

                              010

                              Investoinnit yleissivistävään ja ammatilliseen koulutukseen osaamisen ja elinikäisen oppimisen tukemiseksi

                              011

                              Viranomaisten ja sidosryhmien institutionaalisten valmiuksien parantaminen ja tehokas julkishallinto

                              012

                              Ei sovelleta (ainoastaan tekninen apu)

      TAULUKKO 6:   ESR:N TOISSIJAISIA AIHEPIIREJÄ KOSKEVAT KOODIT

                              6.

                              ESR:N TOISSIJAISET AIHEPIIRIT

                  Ilmastonmuutokseen liittyviin tavoitteisiin myönnettävän tuen laskukerroin

                              01

                              Vähähiiliseen ja resurssitehokkaaseen talouteen siirtymisen tukeminen

                  100 %

                              02

                              Sosiaaliset innovaatiot

                  0 %

                              03

                              Pk-yritysten kilpailukyvyn parantaminen

                  0 %

                              04

                              Tutkimuksen, teknologian kehittämisen ja innovoinnin vahvistaminen

                  0 %

                              05

                              Tieto- ja viestintätekniikan saatavuuden, käytön ja laadun parantaminen

                  0 %

                              06

                              Syrjintäkielto

                  0 %

                              07

                              Sukupuolten tasa-arvo

                  0 %

                              08

                              Ei sovelleta

                  0 %

      TAULUKKO 7:   TALOUDELLISTA TOIMINTAA KOSKEVAT KOODIT

                  7.   TALOUDELLINEN TOIMINTA

                              01

                              Maa- ja metsätalous

                              02

                              Kalastus ja vesiviljely

                              03

                              Elintarvikkeiden ja juomien valmistus

                              04

                              Tekstiilien ja tekstiilituotteiden valmistus

                              05

                              Kulkuneuvojen valmistus

                              06

                              Tietokoneiden sekä elektronisten ja optisten tuotteiden valmistus

                              07

                              Muu muualle luokittelematon valmistus

                              08

                              Rakentaminen

                              09

                              Kaivostoiminta ja louhinta (myös energiatuotantoon liittyvä kaivostoiminta)

                              10

                              Sähkö, kaasu, lämpö, lämminvesi ja ilmastointi

                              11

                              Vesihuolto, viemäri- ja jätevesihuolto, jätehuolto ja muu ympäristön puhtaanapito

                              12

                              Kuljetus ja varastointi

                              13

                              Informaatio ja viestintä, myös televiestintä, tietopalvelutoiminta, ohjelmistot, konsultointi ja siihen liittyvä toiminta

                              14

                              Tukku- ja vähittäiskauppa

                              15

                              Matkailu-, majoitus- ja ravitsemistoiminta

                              16

                              Rahoitus- ja vakuutustoiminta

                              17

                              Kiinteistöalan toiminta, vuokraustoiminta ja liiketoiminta

                              18

                              Julkishallinto

                              19

                              Koulutus

                              20

                              Terveyspalvelut

                              21

                              Sosiaalipalvelut, yhteiskunnalliset ja henkilökohtaiset palvelut

                              22

                              Ympäristöön ja ilmastonmuutokseen liittyvä toiminta

                              23

                              Taiteet, viihde, luovat alat ja virkistys

                              24

                              Muualle luokittelemattomat palvelut

      TAULUKKO 8:   SIJAINTIA KOSKEVAT KOODIT
      8.
                     SIJAINTI (2)

                  Koodi

                  Sijainti

                  Toimen sijainti-/suoritusalueen koodi Euroopan parlamentin ja neuvoston asetuksen (EY) N:o 1059/2003 (3) liitteessä olevan tilastollisten alueyksiköiden nimikkeistön (NUTS) mukaisesti

         (1)  Euroopan aluekehitysrahasto, koheesiorahasto ja Euroopan sosiaalirahasto.

         (2)  Koskee ainoastaan investointeja, jotka liittyvät ympäristönsuojeluun tai joiden yhteydessä tehdään investointeja, jotka ovat tarpeen ympäristöön kohdistuvien haittavaikutusten lieventämiseksi tai vähentämiseksi.

         (3)  Euroopan parlamentin ja neuvoston asetus (EY) N:o 1059/2003, annettu 26 päivänä toukokuuta 2003, yhteisestä tilastollisten alueyksiköiden nimikkeistöstä (NUTS) (EUVL L 154, 21.6.2003, s. 1).

      LIITE II

         Kertoimet ilmastonmuutokseen liittyvien tavoitteiden tukemiseen Euroopan maaseudun kehittämisen maatalousrahastosta myönnettävien määrien laskemiseen 2 artiklan nojalla

                  Asetuksen (EU) N:o 1305/2013 artikla (1)

                  Prioriteetti/kohdeala

                  Kerroin

                  5 artiklan 3 kohdan b alakohta

                  Maatilojen riskien ehkäisemisen ja hallinnan tukeminen

                  40 %

                  5 artiklan 4 kohta

                  Maa- ja metsätalouteen liittyvien ekosysteemien ennallistaminen, säilyttäminen ja parantaminen (kaikki kohdealat)

                  100 %

                  5 artiklan 5 kohta

                  Voimavarojen tehokkaan käytön sekä vähähiiliseen ja ilmastoa säästävään talouteen siirtymisen edistäminen maatalous-, elintarvike- ja metsäsektoreilla (kaikki kohdealat)

                  100 %

                  5 artiklan 6 kohdan b alakohta

                  Maaseutualueiden paikallisen kehittämisen edistäminen

                  40 %

         (1)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen (EUVL L 347, 20.12.2013, s. 487).

      LIITE III

         Kertoimet ilmastonmuutokseen liittyvien tavoitteiden tukemiseen Euroopan meri ja kalatalousrahastosta myönnettävien määrien laskemiseen 3 artiklan nojalla

                  Toimenpiteen nimi

                  Alustava numerointi

                  Kerroin (%)

            I   LUKU

                  Innovointi

                  28 artikla

                  0* (1)

                  Neuvontapalvelut

                  29 artikla

                  0

                  Tutkijoiden ja kalastajien välinen kumppanuus

                  30 artikla

                  0*

                  Työvoiman osaamisen ja sosiaalisen vuoropuhelun edistäminen - koulutus, verkostoituminen, sosiaalinen vuoropuhelu

                  31 artikla

                  0*

                  Työvoiman osaamisen ja sosiaalisen vuoropuhelun edistäminen – tuki puolisoille ja elinkumppaneille

                  31 artiklan 2 kohta

                  0*

                  Työvoiman osaamisen ja sosiaalisen vuoropuhelun edistäminen – harjoittelijat pienimuotoista rannikkokalastusta harjoittavilla aluksilla

                  31 artiklan 3 kohta

                  0*

                  Monipuolistaminen ja uudet tulomuodot

                  32 artikla

                  0*

                  Aloitustuki nuorille kalastajille

                  32 a artikla

                  0

                  Terveys ja turvallisuus

                  33 artikla

                  0

                  Kalastustoiminnan väliaikainen lopettaminen

                  33 a artikla

                  40

                  Kalastustoiminnan pysyvä lopettaminen

                  33 b artikla

                  100

                  Sijoitusrahastot epäsuotuisten sääolojen ja ympäristövahinkojen varalle

                  33 c artikla

                  40

                  Tuki kalastusmahdollisuuksien jakojärjestelmille

                  34 artikla

                  40

                  Tuki säilyttämistoimenpiteiden suunnitteluun ja täytäntöönpanoon

                  35 artikla

                  0

                  Kalastuksesta meriympäristöön aiheutuvien vaikutusten rajoittaminen ja kalastuksen mukauttaminen lajien suojeluun

                  36 artikla

                  40

                  Meren elollisten luonnonvarojen säilyttämiseen liittyvä innovointi

                  37 artikla

                  40

                  Merten biologisen monimuotoisuuden suojelu ja ennallistaminen – jätteiden keruu

                  38 artiklan 1 kohdan a alakohta

                  0

                  Merten biologisen monimuotoisuuden suojelu ja ennallistaminen – luonnonvarojen paremman hoidon tai säilyttämisen edistäminen, kiinteiden tai siirrettävien laitteiden rakentaminen, asentaminen tai nykyaikaistaminen, Natura 2000 –alueiden ja erityissuojelualueiden suojelu- ja hoitosuunnitelmien valmistelu, merten suojelualueiden, myös Natura 2000 –alueiden, hoito, ennallistaminen ja seuranta, ympäristötietoisuus, osallistuminen muihin biologisen monimuotoisuuden ja ekosysteemipalvelujen säilyttämiseen ja parantamiseen tähtääviin toimiin

                  38 artiklan 1 kohdan b–e, ea ja f alakohta

                  40

                  Merten biologisen monimuotoisuuden suojelu ja ennallistaminen – nisäkkäiden ja lintujen saaliille aiheuttamien vahinkojen korvausjärjestelmät

                  38 artiklan 1 kohdan eb alakohta

                  0

                  Ilmastonmuutoksen hillitseminen – aluksiin tehtävät investoinnit

                  39 artiklan 1 kohdan a alakohta

                  100

                  Ilmastonmuutoksen hillitseminen – energiatehokkuustarkastukset ja -järjestelmät

                  39 artiklan 1 kohdan b alakohta

                  100

                  Energiatehokkuus – selvitykset vaihtoehtoisten käyttövoimajärjestelmien ja runkomuotojen vaikutuksista

                  39 artiklan 1 kohdan c alakohta

                  40

                  Pääkoneen tai apukoneiden korvaaminen tai nykyaikaistaminen

                  39 artiklan 2 kohta

                  100

                  Lisäarvo, tuotteiden laatu ja tahattomien saaliiden hyödyntäminen

                  40 artikla

                  0

                  Kalasatamat, purkupaikat, huutokauppahallit ja kalastussuojat – investoinnit kalasatamien ja huutokauppahallien infrastruktuurin tai purkupaikkojen ja kalastussuojien parantamiseksi

                  41 artiklan 1 kohta

                  40

                  Kalasatamat, purkupaikat, huutokauppahallit ja kalastussuojat – investoinnit, joilla helpotetaan kaikkien saaliiden purkamista koskevan velvollisuuden noudattamista

                  41 artiklan 2 kohta

                  0

                  Kalasatamat, purkupaikat, huutokauppahallit ja kalastussuojat – investoinnit kalastajien turvallisuuden parantamiseksi

                  41 artiklan 3 kohta

                  0

                  Sisävesikalastus ja sisävesien eläimistö ja kasvisto – 33 artiklassa tarkoitetut aluksiin tai yksittäisiin laitteisiin tehtävät investoinnit

                  42 artiklan 1 kohdan a alakohta

                  0*

                  Sisävesikalastus ja sisävesien eläimistö ja kasvisto – 36 ja 37 artiklassa tarkoitetut laitteisiin ja toimityyppeihin tehtävät investoinnit

                  42 artiklan 1 kohdan b alakohta

                  Sisävesikalastus ja sisävesien eläimistö ja kasvisto – aluksiin ja energiatehokkuustarkastuksiin ja –järjestelmiin tehtävät investoinnit

                  42 artiklan 1 kohdan c alakohta

                  Sisävesikalastus ja sisävesien eläimistö ja kasvisto – työvoiman osaamisen ja sosiaalisen vuoropuhelun edistäminen

                  42 artiklan 1 kohdan aa alakohta

                  0

                  Sisävesikalastus ja sisävesien eläimistö ja kasvisto – kalasatamat, kalastussuojat ja purkupaikat

                  42 artiklan 1 kohdan d alakohta

                  0

                  Sisävesikalastus ja sisävesien eläimistö ja kasvisto – investoinnit saaliiksi saatujen kalojen arvon tai laadun parantamiseksi

                  42 artiklan 1 kohdan da alakohta

                  0

                  Sisävesikalastus ja sisävesien eläimistö ja kasvisto – aloitustuki nuorille kalastajille

                  42 artiklan 1 kohdan 1a alakohta

                  0

                  Sisävesikalastus ja sisävesien eläimistö ja kasvisto – innovoinnin kehittäminen ja helpottaminen

                  42 artiklan 1b kohta

                  0*

                  Sisävesikalastus ja sisävesien eläimistö ja kasvisto – vesieläimistön ja –kasviston suojelu ja kehittäminen

                  42 artiklan 5 kohta

                  40

            II   LUKU

                  Innovointi

                  45 artikla

                  0*

                  Tuotannolliset investoinnit vesiviljelyyn

                  46 artikla

                  0*

                  Vesiviljelylaitosten hoito-, lomitus- ja neuvontapalvelut

                  48 artikla

                  0*

                  Työvoiman osaamisen ja verkottumisen edistäminen

                  49 artikla

                  0*

                  Vesiviljelypaikkojen mahdollisuuksien lisääminen

                  50 artikla

                  40

                  Uusien kestävän vesiviljelyn harjoittajien kannustaminen

                  51 artikla

                  0

                  Siirtyminen ympäristöasioiden hallintaan, auditointijärjestelmiin ja luonnonmukaiseen vesiviljelyyn

                  53 artikla

                  40

                  Ympäristöpalveluja tarjoava vesiviljely

                  54 artikla

                  40

                  Kansanterveyttä koskevat toimenpiteet

                  55 artikla

                  0

                  Eläinten terveyttä ja hyvinvointia koskevat toimenpiteet

                  56 artikla

                  0

                  Vesiviljelykannoille otettavat vakuutukset

                  57 artikla

                  40

            III   LUKU

                  Valmistelutuki

                  63 artiklan 1 kohdan a alakohta

                  0

                  Paikallisten kehitysstrategioiden täytäntöönpanoa

                  65 artikla

                  40

                  Yhteistyötoimet

                  66 artikla

                  0*

                  Toimintakustannukset ja toiminnan edistäminen

                  63 artiklan 1 kohdan d alakohta

                  0

            IV   LUKU

                  Tuotantoa ja kaupan pitämistä koskevat suunnitelmat

                  69 artikla

                  0*

                  Varastointituki

                  70 artikla

                  0

                  Kaupan pitämistä koskevat toimenpiteet

                  71 artikla

                  0*

                  Kalastus- ja vesiviljelytuotteiden jalostus

                  72 artikla

                  40

            V   LUKU

                  Korvausjärjestelmä

                  73 artikla

                  0

            VI   LUKU

                  Valvonta ja täytäntöönpanon valvonta

                  78 artikla

                  0

                  Tiedonkeruu

                  79 artikla

                  0*

            VII   LUKU

                  Tekninen apu jäsenvaltioiden aloitteesta

                  79 a artikla

                  0

            VIII   LUKU

                  Merivalvonnan yhdentäminen

                  79 b artiklan 1 kohdan a alakohta

                  40

                  Meriympäristön suojelun sekä meri- ja rannikkoalueiden varojen kestävän käytön edistäminen

                  79 b artiklan 1 kohdan b alakohta

                  40

         (1)  Taulukossa tähdellä merkittyihin toimenpiteisiin voidaan 3 artiklan 2 kohdan mukaisesti soveltaa 40 prosentin painotusta.


title: Komission täytäntöönpanoasetus (EU) 2017/211, annettu 7 päivänä helmikuuta 2017, Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävän valmisteen hyväksymisestä siipikarjan, vieroitettujen porsaiden ja lihasikojen rehun lisäaineena ja asetusten (EY) N:o 1259/2004, (EY) N:o 1206/2005 ja (EY) N:o 322/2009 muuttamisesta sekä asetuksen (EY) N:o 516/2007 kumoamisesta (hyväksynnän haltija Puratos NV:n yksikkö Beldem) (ETA:n kannalta merkityksellinen teksti. )

text:
                  8.2.2017

                  FI

                  Euroopan unionin virallinen lehti

                  L 33/23

            KOMISSION TÄYTÄNTÖÖNPANOASETUS (EU) 2017/211,
      annettu 7 päivänä helmikuuta 2017,

         Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävän valmisteen hyväksymisestä siipikarjan, vieroitettujen porsaiden ja lihasikojen rehun lisäaineena ja asetusten (EY) N:o 1259/2004, (EY) N:o 1206/2005 ja (EY) N:o 322/2009 muuttamisesta sekä asetuksen (EY) N:o 516/2007 kumoamisesta (hyväksynnän haltija Puratos NV:n yksikkö Beldem)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                  (2)

                     Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävän valmisteen käyttö rehun lisäaineena hyväksyttiin ilman aikarajoitusta direktiivin 70/524/ETY mukaisesti broilerien osalta komission asetuksella (EY) N:o 1259/2004 (3), vieroitettujen porsaiden osalta komission asetuksella (EY) N:o 1206/2005 (4), lihasikojen ja lihakalkkunoiden osalta komission asetuksella (EY) N:o 516/2007 (5) ja munivien kanojen osalta komission asetuksella (EY) N:o 322/2009 (6). Kyseinen valmiste merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti. Lisäksi kyseisen valmisteen käyttö hyväksyttiin asetuksen (EY) N:o 1831/2003 mukaisesti kymmeneksi vuodeksi liha-ankkojen rehun lisäaineena komission asetuksella (EY) N:o 242/2007 (7).

                  (3)

                  Asetuksen (EY) N:o 1831/2003 10 artiklan 2 kohdan ja 7 artiklan mukaisesti on toimitettu hakemus, joka koskee Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävän valmisteen uudelleenarviointia siipikarjan, vieroitettujen porsaiden ja lihasikojen rehun lisäaineena. Hakija pyysi, että kyseinen lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä heinäkuuta 2016 antamassaan lausunnossa (8), että Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävä valmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Lisäksi elintarviketurvallisuusviranomainen totesi, että valmiste voi osoittautua tehokkaaksi broilerien, munivien kanojen, vieroitettujen porsaiden ja lihasikojen ruokinnassa. Tämä päätelmä voidaan ulottaa koskemaan kananuorikoita ja siitoskanoja. Elintarviketurvallisuusviranomainen katsoi lisäksi, että tehokkuutta koskevat päätelmät voidaan yleistää koskemaan myös toissijaisia liha- ja siitossiipikarjalajeja sekä toissijaisia munivia siipikarjalajeja. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                  (5)

                  Lihakalkkunoiden osalta elintarviketurvallisuusviranomainen totesi, että kahdessa tutkimuksessa saatiin näyttöä positiivisesta vaikutuksesta lopulliseen ruumiinpainoon ja rehun hyötysuhteeseen. Elintarviketurvallisuusviranomainen ei pitänyt merkittävänä kolmatta tutkimusta, jossa rehun hyötysuhteen katsottiin olevan huomattavasti suurempi kuin aiemmissa hyväksymistä koskevissa arvioinneissa oli todettu ja hyväksytty. Koska pitkän käyttöhistorian lisäksi edellä tarkoitettu näyttö osoitti selvästi eläintuotannollisten parametrien parantuneen, katsottiin että toimitetut tiedot täyttivät vaatimukset osoittaa lisäaineen käytön teho lihakalkkunoiden ruokinnassa.

                  (6)

                     Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (7)

                  Asetuksia (EY) N:o 1259/2004, (EY) N:o 1206/2005 ja (EY) N:o 322/2009 olisi siksi muutettava. Asetus (EY) N:o 516/2007 olisi kumottava.

                  (8)

                  Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                  (9)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Asetuksen (EY) N:o 1259/2004 muuttaminen
      Poistetaan asetuksen (EY) N:o 1259/2004 liite VI.
      3 artikla
      Asetuksen (EY) N:o 1206/2005 muuttaminen
      Poistetaan asetuksen (EY) N:o 1206/2005 liitteessä I oleva, lisäainetta endo-1,4-beetaksylanaasi EC 3.2.1.8 koskeva kohta E 1606.
      4 artikla
      Asetuksen (EY) N:o 322/2009 muuttaminen
      Poistetaan asetuksen (EY) N:o 322/2009 liite I.
      5 artikla
      Kumoaminen
      Kumotaan asetus (EY) N:o 516/2007.
      6 artikla
      Siirtymätoimenpiteet
      Sallitaan liitteessä tarkoitetun valmisteen ja sitä sisältävän rehun, joka on valmistettu ja varustettu merkinnöillä ennen 28 päivää elokuuta 2017 ennen 28 päivää helmikuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      7 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 7 päivänä helmikuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

         (3)  Komission asetus (EY) N:o 1259/2004, annettu 8 päivänä heinäkuuta 2004, tiettyjen jo hyväksyttyjen rehun lisäaineiden pysyvästä hyväksymisestä (EUVL L 239, 9.7.2004, s. 8).

         (4)  Komission asetus (EY) N:o 1206/2005, annettu 27 päivänä heinäkuuta 2005, tiettyjen rehun lisäaineiden pysyvästä hyväksymisestä (EUVL L 197, 28.7.2005, s. 12).

         (5)  Komission asetus (EY) N:o 516/2007, annettu 10 päivänä toukokuuta 2007, rehun lisäaineen pysyvästä hyväksymisestä (EUVL L 122, 11.5.2007, s. 22).

         (6)  Komission asetus (EY) N:o 322/2009, annettu 20 päivänä huhtikuuta 2009, tiettyjen rehun lisäaineiden pysyvästä hyväksymisestä (EUVL L 101, 21.4.2009, s. 9).

         (7)  Komission asetus (EY) N:o 242/2007, annettu 6 päivänä maaliskuuta 2007, endo-1,4-beetaksylanaasin EC 3.2.1.8 (Belfeed B1100MP ja Belfeed B1100ML) hyväksymisestä rehun lisäaineeksi (EUVL L 73, 13.3.2007, s. 1).

         (8)  EFSA Journal 2016; 14(9):4562.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     Aktiivisuusyksikköä / kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                     4a1606i

                     Puratos NV:n yksikkö Beldem

                     Endo-1,4-beeta-ksylanaasi EC 3.2.1.8

                        Lisäaineen koostumus

                        Bacillus subtilis (LMG-S 15136) -mikro-organismin tuottamaa endo-1,4-beeta-ksylanaasia (EC 3.2.1.8) sisältävä valmiste, jonka vähimmäisaktiivisuus on 400 IU (1) /g
                     Nestemäinen ja kiinteä muoto

                     Siipikarja

                     —

                     10 IU

                     —

                                 1.

                                 Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                                 2.

                                 Käytettäväksi enintään 35 kg painavien vieroitettujen porsaiden ruokinnassa.

                                 3.

                                 Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                     28. helmikuuta 2027

                        Tehoaineen kuvaus

                        Bacillus subtilis LMG-S 15136 -mikro-organismin tuottama endo-1,4-beetaksylanaasi EC 3.2.1.8

                     Vieroitetut porsaat

                     —

                     10 IU

                     —

                        Analyysimenetelmä
                         (2)

                     Ksylanaasin aktiivisuuden määrittäminen rehun lisäaineessa:

                                 —

                                 Kolorimetrinen menetelmä, joka mittaa pelkistäviä sokereita, joita ksylanaasi vapauttaa koivun ksylaanisubstraatista 3,5-dinitrosalisyylihapon läsnä ollessa

                           Ksylanaasin aktiivisuuden määrittäminen esiseoksissa ja rehuissa:

                                 —

                                 kolorimetrinen menetelmä, joka mittaa vesiliukoista väriainetta, jota endo-1,4-beetaksylanaasi vapauttaa atsuriiniin ristisidotuista vehnän arabinoksylaanisubstraateista

                     Lihasiat

                     —

                     10 IU

                     —

            (1)  1 IU on entsyymimäärä, joka vapauttaa koivun ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 4,5; 30 °C).

            (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) N:o 837/2014, annettu 31 päivänä heinäkuuta 2014 , nimityksen kirjaamisesta aitojen perinteisten tuotteiden rekisteriin (ЛУКАНКА ПАНАГЮРСКА (LUKANKA PANAGYURSKA) (APT))

text:
               1.8.2014

               FI

               Euroopan unionin virallinen lehti

               L 230/12

         KOMISSION TÄYTÄNTÖÖNPANOASETUS (EU) N:o 837/2014,
   annettu 31 päivänä heinäkuuta 2014,
   nimityksen kirjaamisesta aitojen perinteisten tuotteiden rekisteriin (ЛУКАНКА ПАНАГЮРСКА (LUKANKA PANAGYURSKA) (APT))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Bulgarian hakemus nimityksen ”ЛУКАНКА ПАНАГЮРСКА” (”LUKANKA PANAGYURSKA”) rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan b alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”ЛУКАНКА ПАНАГЮРСКА” (”LUKANKA PANAGYURSKA”) olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”ЛУКАНКА ПАНАГЮРСКА” (”LUKANKA PANAGYURSKA”) (APT).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä heinäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 1.

      (2)  EUVL C 89, 28.3.2014, s. 57.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/1351, annettu 19 päivänä heinäkuuta 2017, asetuksella (EY) N:o 616/2007 siipikarjanliha-alalla avatuissa tariffikiintiöissä 1 päivän heinäkuuta ja 7 päivän heinäkuuta 2017 välisenä aikana jätetyissä tuontitodistushakemuksissa ja tuontioikeushakemuksissa haettuihin määriin sovellettavan jakokertoimen vahvistamisesta sekä 1 päivän tammikuuta ja 31 päivän maaliskuuta 2018 väliseksi osakaudeksi vahvistettuun määrään lisättävien määrien vahvistamisesta

text:
               20.7.2017

               FI

               Euroopan unionin virallinen lehti

               L 188/11

         KOMISSION TÄYTÄNTÖÖNPANOASETUS (EU) 2017/1351,
   annettu 19 päivänä heinäkuuta 2017,
   asetuksella (EY) N:o 616/2007 siipikarjanliha-alalla avatuissa tariffikiintiöissä 1 päivän heinäkuuta ja 7 päivän heinäkuuta 2017 välisenä aikana jätetyissä tuontitodistushakemuksissa ja tuontioikeushakemuksissa haettuihin määriin sovellettavan jakokertoimen vahvistamisesta sekä 1 päivän tammikuuta ja 31 päivän maaliskuuta 2018 väliseksi osakaudeksi vahvistettuun määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   sekä katsoo seuraavaa:

               (1)

               Komission asetuksella (EY) N:o 616/2007 (2) avataan Brasiliasta, Thaimaasta ja muista kolmansista maista peräisin olevia siipikarjanliha-alan tuotteita koskevia vuotuisia tuontitariffikiintiöitä.

               (2)

               Määrät, joista on jätetty tuontitodistushakemuksia 1 päivän heinäkuuta ja 7 päivän heinäkuuta 2017 välisenä aikana 1 päivän lokakuuta ja 31 päivän joulukuuta 2017 väliseksi osakaudeksi, ylittävät eräiden kiintiöiden osalta käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

               (3)

               Määrät, joista on jätetty tuontioikeushakemuksia 1 päivän heinäkuuta ja 7 päivän heinäkuuta 2017 välisenä aikana 1 päivän lokakuuta ja 31 päivän joulukuuta 2017 väliseksi osakaudeksi, ylittävät eräiden kiintiöiden osalta käytettävissä olevat määrät. Sen vuoksi olisi määritettävä, missä määrin tuontioikeuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 6 artiklan 3 kohdan mukaisesti yhdessä asetuksen (EY) N:o 1301/2006 7 artiklan 2 kohdan kanssa.

               (4)

               Määrät, joista on jätetty tuontitodistushakemuksia 1 päivän heinäkuuta ja 7 päivän heinäkuuta 2017 välisenä aikana 1 päivän lokakuuta ja 31 päivän joulukuuta 2017 väliseksi osakaudeksi, alittavat eräiden kiintiöiden osalta käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (5)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (EY) N:o 616/2007 nojalla 1 päivän lokakuuta ja 31 päivän joulukuuta 2017 väliseksi osakaudeksi jätetyissä tuontitodistushakemuksissa haettuihin määriin sovelletaan tämän asetuksen liitteessä olevassa A osassa vahvistettua jakokerrointa.
   2.   Määrät, joista ei ole jätetty tuontitodistushakemuksia asetuksen (EY) N:o 616/2007 nojalla ja jotka lisätään 1 päivän tammikuuta ja 31 päivän maaliskuuta 2018 väliseksi osakaudeksi vahvistettuun määrään, esitetään tämän asetuksen liitteessä olevassa A osassa.
   2 artikla
   1.   Asetuksen (EY) N:o 616/2007 nojalla 1 päivän lokakuuta ja 31 päivän joulukuuta 2017 väliseksi osakaudeksi jätetyissä tuontioikeushakemuksissa haettuihin määriin sovelletaan tämän asetuksen liitteessä olevassa B osassa vahvistettua jakokerrointa.
   2.   Määrät, joista ei ole jätetty tuontioikeushakemuksia asetuksen (EY) N:o 616/2007 nojalla ja jotka lisätään 1 päivän tammikuuta ja 31 päivän maaliskuuta 2018 väliseksi osakaudeksi vahvistettuun määrään, esitetään tämän asetuksen liitteessä olevassa B osassa.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä heinäkuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EY) N:o 616/2007, annettu 4 päivänä kesäkuuta 2007, Brasiliasta, Thaimaasta ja muista kolmansista maista peräisin olevaa siipikarjanlihaa koskevien yhteisön tariffikiintiöiden avaamisesta ja hallinnoinnista (EUVL L 142, 5.6.2007, s. 3).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      LIITE
      A OSA

                  Ryhmän numero

                  Järjestysnumero

                  Jakokerroin – 1 päivän lokakuuta ja 31 päivän joulukuuta 2017 väliseksi osakaudeksi jätetyt hakemukset
                  (%)

                  Hakematta jääneet määrät, jotka lisätään 1 päivän tammikuuta ja 31 päivän maaliskuuta 2018 väliseksi osakaudeksi käytettävissä oleviin määriin
                  (kilogrammoina)

                  1

                  09.4211

                  0,274457

                  —

                  2

                  09.4212

                  74,158919

                  —

                  4A

                  09.4214

                  0,337724

                  —

                  09.4251

                  0,823047

                  —

                  09.4252

                  1,363030

                  —

                  6A

                  09.4216

                  0,271003

                  —

                  09.4260

                  0,291179

                  —

                  7

                  09.4217

                  —

                  33 648 800

                  8

                  09.4218

                  —

                  6 957 600

            B OSA

                  Ryhmän numero

                  Järjestysnumero

                  Jakokerroin – 1 päivän lokakuuta ja 31 päivän joulukuuta 2017 väliseksi osakaudeksi jätetyt hakemukset
                  (%)

                  Hakematta jääneet määrät, jotka lisätään 1 päivän tammikuuta ja 31 päivän maaliskuuta 2018 väliseksi osakaudeksi käytettävissä oleviin määriin
                  (kilogrammoina)

                  5A

                  09.4215

                  0,466201

                  —

                  09.4254

                  0,484732

                  —

                  09.4255

                  1,757474

                  —

                  09.4256

                  —

                  3 650 002